
Norime informuoti, jog Vyriausybei nusprendus karantiną pratęsti nuo lapkričio 29 d. iki gruodžio 17 d., švietimo įstaigų darbo pobūdis nesikeičia. Kaip ir iki šiol, ikimokyklinio, priešmokyklinio amžiaus vaikai, pradinių klasių mokiniai, taip pat specialiųjų ugdymosi poreikių turintys mokiniai, nepriklausomai nuo jų amžiaus, ugdomi kontaktiniu įprastu būdu. 5-12 klasių mokiniai, taip pat mokiniai profesinio mokymo įstaigose, studentai aukštosiose mokyklose mokysis, studijuos nuotoliniu arba mišriu būdu
Ikimokyklinis, priešmokyklinis ugdymas. Vyksta įprastu, kontaktiniu, būdu. Vaikams ugdymo proceso metu neprivaloma dėvėti nosį ir burną dengiančių apsaugos priemonių. Vaikai gali lankyti tik tą pačią grupę toje pačioje patalpoje, auklėtojas ar priešmokyklinio ugdymo pedagogas tą pačią dieną gali dirbti tik vienoje grupėje. Bendros veiklos kelioms grupėms nėra organizuojamos. Jeigu vaikai naudojasi bendromis patalpomis, pvz., muzikos ar sporto sale, po kiekvienos grupės užsiėmimo patalpos išvėdinamos ir dezinfekuojamos. Vaikai maitinami taip pat grupės patalpose, o jeigu valgykloje, – vienu metu gali valgyti tik viena grupė pagal iš anksto parengtą grafiką.
Pradinis ugdymas. Vyksta įprastu, kontaktiniu, būdu. Vaikams per pamokas neprivaloma dėvėti nosį ir burną dengiančių apsaugos priemonių. Bendros veiklos kelioms grupėms nėra organizuojamos. Jeigu mokiniai naudojasi bendromis patalpomis, po kiekvienos klasės, grupės užsiėmimo patalpos išvėdinamos ir dezinfekuojamos.
Dėl savo ir aplinkinių sveikatos prašome laikytis šių rekomendacijų:
· Atvesdami ir pasiimdami vaikus iš įstaigos turite dėvėti nosį ir burną dengiančias priemones (veido kaukes, respiratorius ar kitas priemones). Dezinfekuoti rankas.
· Vaiką į įstaigą atveda ir pasiima vienas suaugęs asmuo.
· Atvedant vaikus į įstaigą, prašome nesibūriuoti ir laikytis saugaus fizinio atstumo nuo kitų vaikų ir jų tėvų bei įstaigos darbuotojų.
· Vedant vaiką į įstaigą, eikite artimiausiu keliu prie grupės lauko durų.
· Vaikai įstaigoje maitinami įprasta tvarka ir jokio maisto neštis nereikia.
· Vaikai, kuriems pasireiškia karščiavimas (37,3 ir daugiau) ar kurie turi ūmių viršutinių kvėpavimo takų infekcijų, ir kitų užkrečiamų ligų požymių (kosulys, pasunkėjęs kvėpavimas, viduriavimas, vėmimas, bėrimas ir pan.) į įstaigą NEPRIIMAMI.
· Draudžiama vaikams atsinešti žaislus ar kitas priemones iš namų.
· Jei gyvenate kartu su asmenimis priskirtais rizikos grupei (vyresnio nei 60 m. amžiaus asmenimis ir (arba) sergantiems lėtinėmis ligomis), Covid - 19 ligos (koronaviruso) infekcijos perdavimo rizika yra didesnė.
Užtikrindami visų Covid-19 rekomendacijų ir taisyklių laikymąsi galime padėti mažiesiems gyventi jiems įprastą  kasdieninį gyvenimą, išlaikyti kuo mažiau pakitusią vaikų emocinę būseną, iprastą dienos režimą, sutrumpinti laiką praleidžiamą prie ekranų ir išlaikyti socialinius ryšius su bendraamžiais. Baimė nevesti vaiko į ugdymo įstaigą (esant jam sveikam), neapsaugos 100 proc. nuo COVID-19 užsikrėtimo, susirgti galime visi ir užkrėsti savo mažuosius, tad svarbiausia laikykimės visų rekomendacijų! Būkime tolerantiški vieni kitiems ir išlikime sveiki.

